《罗浮钓鳌石有怀罗豫章先生》
明代·黄佐

任公昔垂钓，超然龙伯先。巨鳌一入手，纶竿都弃捐。

镇此蓬山一，化石今千年。共惟豫章翁，拂石开苍烟。

坐观万物备，胸中罗九天。正如得巨鳌，不悄图小鲜。

泉源涵有象，松风韵无弦。冥栖不复见，悠悠东逝川。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。